Kelo Kubu: Ideja o širenju ideja
nije baš popularna
ili uobičajena stvar
tamo odakle ja dolazim.
Halim Madi: Bejrut
je čudan koktel.
Nemamo naftu, kao druge arapske zemlje.
Sve što imamo su ljudi.
I naša jedina prednost
su naše ideje.
Hanseok Rju: Većina azijskih zemalja, kao Koreja,
nisu imale ovakvih prilika
da govore na događajima kao što je TED.
Tahi Pantig: TEDx platforma je odlična
jer predstavlja svetionik nade,
koji drugi ljudi u zajednici mogu da vide:
"Mogu da se uključim u neke zaista izuzetne stvari
i pomognem u promeni svoje zajednice."
Kristina "Z" Holi: Razmišljamo o mogućnosti
da TED iskustvo donesemo na fakultet
i probamo da organizujemo nezavistan događaj.
Lara Stajn: Misija TEDx-a
je širenje ideja širom sveta
i davanje platforme
lokalnim glasovima, u lokalnim zajednicama.
Džim Stolc: TEDx je prilika da ljudi svojoj zajednici
omoguće TED iskustvo.
HR: Održavanje TEDx događaja
nije samo u predstavljanju potpuno novih ideja
koje se čuju na TED.com,
već mislim da se tu radi o zajednici.
LS: TEDx je šansa za vas i vašu zajednicu
da se povežete sa lokalnim misliocima
i razgovarate
o tome kako da se promeni svet.
Suradž Sudakar: Svet razvoja,
dešavanja, novih pronalazaka
često se ne deli baš sa onim ljudima
za koje želimo da im razvoj koristi.
Kad smo odlučili da organizujemo TEDx,
razmišljali smo o tome ko su ti različiti govornici.
Jedna osoba je govorila
o mikrofinansiranju.
Druga osoba je govorila o tehnologiji
i fenomenu mobilnih telefona.
Pronašli smo umetnika iz Kibere
koji pravi umetnost
od stvari koje pronađe u Kiberi i okolini.
TEDx smo proneli
u razne siromašne četvrti Najrobija.
To je platforma za širenje ideja među zajednicama.
Ričard Hsu: Mislim da je to prirodno.
Ako naiđete na nešto dobro,
kažete: "O, voleo bih da moji prijatelji ovo vide.
Voleo bih da su ovde moji roditelji, moj brat."
To je nešto osnovno.
TP: Da bi se ideja proširila, moja postojati lična veza.
HR: Da, priče!
Priče su moćan alat
jer one menjaju ljude, njihovo razmišljanje.
Stefan Balzer: Mislim da je to deo tajne TEDa,
lični pečat, njegova priča.
Rodrigo Kunja: Na TEDxAmazonia imali smo jednu devojku
koja je bila istraživač Amazona.
Prala je odeću
kad se krokodil pojavio iz vode
i povukao je, odgrizao joj nogu.
Zamolili smo je da dođe
i ispriča nam to iskustvo.
Na kraju govora je rekla:
"Ne morate da se plašite oluje.
Morate da naučite da igrate na kiši."
Kada smo otišli na pauzu,
počela je ogromna tropska oluja,
a ljudi su igrali na podijumu.
Alison Vitmir: Bilo je to u najgoroj recesiji.
Ja radim sa direktorima malih i srednjih firmi.
A oni su patili.
Pomislila sam: "To ću da uradim.
Organizovaću TEDx
koji ponovo povezuje direktore
sa strašću koja im je pomogla da započnu svoj posao."
KK: Želja da kažemo:
"Evo kako sam stigao ovde.
To ću podeliti sa vama.
Uzmite i vidite šta ćete s tim."
SB: Oni su ljudi od akcije.
Imaju energije da promene nešto.
Predstavljanje tih ideja ljudima
je ono što stvara promenu
u umovima ljudi, ali i u zemljama.
Ne dolazi sa vrha, nego kreće od dole.
DžS: Mi smo 2010.
uzeli četiri ideje koje su vredne činjenja
da vidimo kako bismo mogli da ih produbimo.
Na njima se radi tokom cele godine
i na TEDxAmsterdam 2011
ćemo pokazati šta se tokom godine dešavalo.
TP: Svi oni znaju da mogu da promene svet.
Ne samo da to žele, nego znaju da mogu.
Imaju to nepokolebljivo samopouzdanje
u činjenicu da je ono što rade posebno
i da doprinosi svetu i njihovim zajednicama.